钦定古今图书集成/历象汇编/岁功典/第062卷 > 《遵生八笺》 > 七月事宜
## 钦定古今图书集成/历象汇编/岁功典/第062卷 > 《遵生八笺》 > 七月事宜

《孝经纬》曰：“大暑后十五日，斗指坤，为立秋，秋者揪也，
物于此而揪敛也。后十五日，斗指申，为处暑，言渎暑
将退伏而潜处也。律夷则，夷者伤也，则，法也，言金气
始肃，万物于此凋伤，犹被刑戮之法也。”《提要》曰：“七月
为兰月。”

是月也，天道东北行，作事。出行宜向东北，吉。不宜用
申日，犯月建，作事不吉。

《云笈七签》曰：“是月十六日，剪指甲烧灰服之，能灭九
虫三尸。”

又曰：“十一日取枸杞煎汤沐浴，令人不老不病。二十
三日沐，令发不白。二十五日沐，令人寿长。”

《常氏日录》曰：“七月上甲日，采枸杞花，八月上酉日，治
服之。”

《千金月令》曰：“七月暑炁将伏，宜食稍凉，以为调摄法。
用竹叶一把，栀子二个，切碎，用水熬煎，澄清去渣，用
淘粳米磨作泔粉服。”

神仙饵松实法：“七月取松卵中仁，去木皮，捣如膏。每
服鸡子大一团，日三服。久服身轻。三百日后可行五
百里之远，即各山松卵内小子。”过七月即出无寻
矣。非常食北来《大松子》也。〈《音雹》〉
竹叶粥中暑者宜用。竹叶一握，山栀一枚，煎汤去渣，
下米煮粥，候熟下盐花点之，进一二杯即愈。

是月二十三日、二十八日拔白，永不再生。

七月五日是三会日，宜修《迎秋斋》。